Publication: Magyar Közlöny
Issue: MK-2010-142 (Year: 2010, Number: 142)
Era: contemporary
Section: 11. számú melléklet az 5/2010. (IX. 8.) NGM rendelethez
Paragraph Index: 182

3. Az űrlap adatai:  Bizonylat sorszáma: A fejezet által a Kincstárhoz benyújtott űrlapok éven belüli folyamatos sorszámozására szolgál.  Eredeti előirányzat, évközi módosított előirányzat, kifizetési ütem módosítása, kifizetési ütem részletezése: A bizonylat benyújtásakor a megfelelő szövegrész aláhúzandó.  eredeti előirányzat: a tárgyévi költségvetési törvényben jóváhagyott előirányzat ütemezése  évközi módosított előirányzat: év közben EG-03F adatlapon benyújtott előirányzat módosításhoz kapcsolódó finanszírozás ütemezése  kifizetési ütem módosítása: a benyújtott ütemezéstől eltérő teljesítések miatti módosítás, ha a módosítás  adott hónapon belül dekádok közötti: a módosítandó dekádok soraiban +/- előjellel kell feltüntetni a változást. A módosítás a hónapra összesített kifizetés összegét nem érintheti (19. sor összege nulla)  bejelentett hónapok közötti: a tárgyhavi érintett dekád sorában és a következő két hónap valamelyikében (vagy mindkettőben) +/- előjellel kell a módosítás összegét feltüntetni. Amennyiben a módosított hónapok nem azonos negyedévbe tartoznak a megfelelő negyedéveknél is jelölni kell a változásokat a megfelelő előjellel.  csak negyedévek közötti: a még be nem jelentett hónapokra vonatkozó módosításokat csak az érintett negyedévek megfelelő soraiban kell +/- előjellel feltüntetni.  kifizetési ütem részletezése: a kifizetési ütem havi, illetve dekádos bontása (19-29. sorok). Az aktuális előirányzat finanszírozási terv (eredeti előirányzat +/- évközi módosított előirányzat +/- kifizetési ütem módosítása halmozott adata) szerinti tárgyhónap és az azt követő két hónap adata.  Költségvetési év: Tárgyév, amelyre a finanszírozási terv vonatkozik  Fejezet száma, neve: A Magyar Köztársaság tárgyévi költségvetéséről szóló törvényben (a továbbiakban: költségvetési törvény) található fejezet szám és megnevezés  Költségvetési előirányzat államháztartási egyedi azonosítója, megnevezése: Az államháztartási egyedi azonosító szám alkalmazásáról szóló 3/1997. (II.7.) PM rendelet alapján a Nemzetgazdasági Minisztérium által adott azonosító szám, illetve a fejezeti kezelésű előirányzat megnevezése.  Címbesorolás: A tárgyévi költségvetési törvényben meghatározott azonosító számokat kell feltüntetni.  Számlaszám: A fejezeti kezelésű előirányzat (ÁHT-T) számlához rendelése szerinti 24 pozíciós előirányzat-felhasználási keretszámla vagy alszámla számát tartalmazza.  Ütemezés időszaka: Az éves előirányzat felhasználásának ütemezését tartalmazza forrásonként (bevétel, maradvány, támogatás) negyedéves és havi bontásban, figyelembe véve a tárgyévet követő évre áthúzódó kifizetések összegét is. A havi bontás a tárgyhónap és az azt követő két hónap adatait tartalmazza. A dekádonkénti bontás a tárgyhavi előirányzat felhasználás dekádonkénti ütemezését tartalmazza. A fejezeti kezelésű előirányzat-felhasználási keretszámláról történő közvetlen felhasználás mellett fel kell tüntetni az előirányzat átcsoportosítás útján központi költségvetési szervnél, illetve fejezetek közötti megállapodás alapján más fejezetnél megvalósuló felhasználás ütemezését is.  Közvetlen felhasználás: a fejezeti kezelésű előirányzat jogi és természetes személyek javára – előirányzat módosítás nélkül – közvetlen kifizetéssel történő igénybevétele.  Előirányzat módosítás (EG-03F): a fejezeti kezelésű előirányzat bármely központi költségvetési szervnél illetve fejezetek közötti megállapodás alapján más fejezetnél előirányzat módosítás útján történő igénybevétele.  Kiadás: A tárgyévi költségvetési törvényben meghatározott kiadási előirányzat (ill. aktuális előirányzat) felhasználását tartalmazza az ütemezési időszakoknak megfelelő bontásban.  Bevétel: A tárgyévi költségvetési törvényben meghatározott bevételi előirányzat (ill. aktuális előirányzat) teljesülése szerint ütemezett bevétel, amely az adott időszak kiadásainak forrásául szolgál.  Maradvány: Előző évi előirányzat maradvány összege, amely az adott időszak kiadásainak forrásául szolgál.  Támogatás: Az éves támogatási összeg igénylése a megadott ütemezés szerint. Az igényelt támogatás az adott időszak kiadásainak forrásául szolgál. Az adatlap kitöltésénél az alábbi egyezőségekre kell figyelmet fordítani:

Source: https://magyarkozlony.hu/hivatalos-lapok/cf15ac86829e69417de2d258dd23658edd4a27a2/dokumentumok/5c10e39e8b8353d3850eb93f58204f8f158414bd/letoltes